钦定古今图书集成/理学汇编/文学典/第137卷 > 《易经》 > 《舜典》
## 钦定古今图书集成/理学汇编/文学典/第137卷 > 《易经》 > 《舜典》

帝曰：“龙！朕堲谗说殄行，震惊朕师，命汝作纳言，夙夜
出纳朕命，惟允。”

〈注〉《纳言》官名，命令政教，必使审之，既允而后出，则谗说不得行，而矫伪无所托矣。〈大全〉出纳朕命，如《诗》“出纳王命”，王之喉舌，欲其谨审上之命令，命之善者宣出之，不善者缴纳之，如后世封还词头之类。